Jahon chempionatining barcha gʻoliblari
Futbol boʻyicha ilk Jahon kubogi 1930-yilda oʻtkazilgan. Urugvay terma jamoasi 2 bor 1930 va 1950-yillarda bosh sovrinni qoʻlga kiritgan. 1930-yilgi mundialning finalida Argentina Urugvay terma jamoasi qarshi maydonga tushdi.Yakunda esa 4:2 hisobida Urugvay terma jamoasi gʻalaba qozongan. 1934-yilgi mundialda Italiya milliy terma jamoasi final bosqichida CHexoslovakiya milliy terma jamoasini 2:1 hisobida magʻlub etgan holda birinchi bor „Oltin mabuda“ni qoʻlga kiritgan. Ikkinchi jahon urushi sababli 1942 va 1946-yillardan boshqa mundial har toʻrt yilda bir marotaba dunyoning eng kuchli futbol terma jamoasini aniqlab beradi. Braziliya milliy futbol terma jamoasi ilk bor 1958-yili oʻtkazilgan jahon chempionligiga sazovor boʻladi. SHu bilan bir qatorda 1962,1970,1994 va 2002-yillarda Braziliya mundial shohsupasiga koʻtarildi. 1966-yili oʻtkazilgan mundialda Angliya terma jamoasi gʻoliblikni qoʻlga kiritgan. Ingilizlar Jahon chempionatining yakuniy final bosqichida Germaniya milliy terma jamoasini 4:2 hisobida magʻlub etgan holda birinchi bor mundial gʻolibligini tantana qiladi. Argentina terma jamoasi 1978-yilgi Jahon chempionatida Niderlandiya terma jamoasiga qarshi maydonga tushadi va 3:1 natijasida „uchar gollandlar“ni magʻlub etib mundial gʻolibiga aylanadi. Futbol boʻyicha jahon chempionatining 1998-yilgi turnirida Fransiya terma milliy jamoasi mezbonlik qilgan. Ushbu turnirning yakuniy final bosqichida Fransiya milliy terma jamoasi Braziliya milliy terma jamoasiga qarshi bahs olib borib, yirik 3:0 hisobida magʻlubiyatga uchratgan. Ispaniya terma jamoasi 2010-yili Janubiy Afrika Respublikasida oʻtkazilgan mundialda birinchi chempionligini nishonlaydi.